**IZVJEŠĆE O RADU STRUČNOG SURADNIKA KNJIŽNIČARA ZA 2015./16.**

Školska knjižnica smještena je u prizemlju školske zgrade, a sastoji se od prostora za korisnike (posudbeni i čitaonički dio) te odvojenog kabineta za knjižničara (aneks), ukupne površine 98m².

Radno vrijeme: puno radno vrijeme od 40 sati.

Tijekom školske godine radila sam sve poslove predviđene godišnjim planom i programom:

1. neposredni rad s učenicima
2. suradnju s nastavnicima, str. suradnicima i ravnateljicom
3. stručni rad i informacijsku djelatnost
4. kulturnu i javnu djelatnost
5. stalno stručno usavršavanje
6. ostale poslove

**REALIZACIJA**

**NEPOSREDNI RAD S UČENICIMA**

Tijekom godine radila sam s učenicima kroz razne aktivnosti. U ovoj šk. godini bilo je 630 upisanih članova (učenika i učitelja) od kojih je 507 aktivno koristilo knjižnicu. Oni su svakodnevno posjećivali knjižnicu posuđujući prvenstveno lektirna djela, ali i neobaveznu literaturu i priručnike. Savjetovala sam ih pri izboru, nastojeći ih uputiti što i kako da čitaju. Nastojala sam razvijati njihove čitalačke sposobnosti i ispitivala njihove interese. Osim toga, pomagala sam im pri traženju različitih podataka u sekundarnoj literaturi i upućivala ih da se njome što više koriste. Pripremala sam učenike pomažući im da pronađu potrebnu literaturu te ih upućivala na različite izvore, knjižne, elektroničke i mrežne.

Jednom tjedno po jedan školski sat (35 sati), a po potrebi i češće, sastajala se grupa učenika članova Kluba ljubitelja čitanja KLJUČ s kojima sam intenzivno radila na poticanju čitanja i ljubavi prema knjizi. Izrađivali smo plakate, uređivali panoe u prostoru knjižnice i izvan nje, te zajedno radili na promicanju knjige i čitanja. Više puta tijekom godine organizirala sam čitanje i pričanje priča za učenike 1. i 2. razreda (Pričaonice srijedom) pri čemu su, kao i ranijih godina, sudjelovali stariji učenici (bolji čitači) što je veoma povoljno utjecalo i na jedne i na druge kao poticaj za čitanje.

U sklopu nastave održala sam po jedan školski sat u svakom razredu, prema Planu i programu za hrvatski jezik, dio koji se odnosi na KIO (KIO = knjižnično-informacijsko obrazovanje):

1. razred, 22 učenika – Knjižnica, mjesto poticanja čitalačke i informacijske pismenosti: 22. 10. 2015. + 26. 10. svečano učlanjenje učenika 1. razreda matične škole u školsku knjižnicu (učiteljica Renata Koprivnjak); 29. 10. Sat motivacije za čitanje lektire (Grimm: Zlatna guska); 22. 10., 7 učenika PO Prgomelje, učiteljica Jasmina Grgić - Knjižnica, mjesto poticanja čitalačke i informacijske pismenosti
2. razred, 22 učenika –Jednostavni književni oblici: bajka, kratka priča - 21. 9. 2015.; projekcija animiranog filma Ružno pače i upoznavanje s Andersenom - 9. 12. 2015.; (učiteljica Marijana Faletar)
3. razred, 25 učenika - Kviz Šegrt Hlapić – 2. 11 2015.; Kako koristimo enciklopedije - 2. 2. 2016. (učiteljica Marija Jakovljević)
4. razred – 4.b, 12 učenika – Priručna zbirka: 17. 11. 2015.; Služenje rječnikom i pravopisom – 14. 12. 2015. (učiteljica Melita Pek); 4.a, 14 učenika – Priručna zbirka - 18. 11. 2015.; Služenje rječnikom i pravopisom – 16. 12. 2015.
5. razred – Organizacija i poslovanje šk. knjižnice: 5.c, 22 učenika, 9. 9. 2015.; 5.a, 23 učenika, 29. 9. 2015.

Časopisi, izvori novih informacija: 5.b + 5.c, 44 učenika – 3. 2. 2016.

1. razred – Samostalno pronalaženje informacija: 6.a, 20 učenika, 13. 10. 2015.; 6.c, 18 učenika, 14. 10. 2015.

Predmetnica – put do informacije: 6.a, 6.c – 3. 2.; 6.b – 5. 2. 2016. (ukupno 59 učenika)

1. razred – Natuknica i bilješka: 7.c, 18 učenika, 11. 9. 2015.; 7.a, 17 učenika, 17. 11. 2015.

Mrežni katalozi: 7.c – 18. 12. 2015; 7.a – 6. 5. 2016.

1. razred – U potrazi za knjigom (Pretraživanje informacija na internetu) 8.a, 8.b, 42 učenika – 24. 11. 2015.; 8.c, 8.d, 35 učenika – 26. 11. 2015.

Uporaba stečenih znanja (čitanje s razumijevanjem, pisanje bilježaka, izrada sažetka):

8.a, 8.b – 20. 5. 2016.; 8.b, 8.c – 1. 6. 2016.

Tijekom godine organizirala sam i vodila više radionica dubinskog čitanja, čitanja s predviđanjem i stvaralačkog prepričavanja – za učenike od petih do osmih razreda, uglavnom u vrijeme zamjena za odsutne učitelje. Također sam vodila radionice izrade plakata i radionice timskog pisanja. Često su u prostoru školske knjižnice održavani i satovi medijske kulture te projekcije igranih, animiranih i dokumentarnih filmova (Briljantin, Lav, vještica i ormar, Tajna starog tavana, Šegrt Hlapić, Družba Pere Kvržice, Breza, Billy Elliot, Spiderman 2, Život je lijep, Tko pjeva, zlo ne misli, …)

Zainteresirane učenike pripremala sam za sudjelovanje na školskom Natjecanju u čitanju naglas te organizirala odlazak na Županijsko natjecanje (rujan/listopad 2015.)

**SURADNJA S RODITELJIMA**

9.9. 2015. - održala sam predavanje o važnosti čitanja na roditeljskom sastanku za pete i sedme razrede (oko 120 roditelja).

Više roditelja povremeno je dolazilo u knjižnicu posuđivati knjige o odgoju i metodama učenja, osobito oni čija djeca imaju poteškoće, ali posuđivali su i beletristiku.

**SURADNJA S NASTAVNICIMA, STRUČNIM SURADNICAMA I RAVNATELJICOM**

Tijekom godine surađivala sam s nastavnicima svih nastavnih predmeta zbog dogovora o nabavi literature i ostalih medija za učenike i nastavnike. Nažalost, mnoge tražene naslove nismo bili u mogućnosti kupiti zbog sve skromnijih financijskih sredstava. Sudjelovala sam na njihovim aktivima, ustupala prostor knjižnice za izvođenje nastave (gledanje filmova, obrada lektire i slično). Surađivala sam s ravnateljicom, pedagoginjom, psihologinjom i defektologinjom. Redovito sam i aktivno sudjelovala na svim sastancima Aktiva društvene grupe predmeta.

Kontinuirano sam i ove školske godine radila s kolegicom Jasminom Bunčić, prof. engl. jezika, koja je diplomirala knjižničarstvo i volontira u školskoj knjižnici te je na taj način školska knjižnica jednom tjedno otvorena cijeloga dana. Oformile smo zbirku knjiga na engleskom jeziku koje učenici sedmih i osmih razreda redovito posuđuju za lektiru.

**STRUČNI RAD**

* nabava knjiga i ostale informacijske građe – u školskoj godini 2015./2016. nabavila sam 122 jedinice građe,ukupne vrijednosti 7,128.70 kn. Sve sam tehnički obradila, klasificirala, obradila u Metel-u, katalogizirala, te zaštitila plastičnom folijom.
* knjižnica sada ima 6.053 naslova knjižne građe i 9.466 svezaka
* svakodnevno sam vodila statistiku o učestalosti korištenja fonda: od 1. 9. 2015. do 20. 6. 2016. posuđeno je 2.316 jedinica građe, što iznosi 4,5 jedinica po korisniku
* otpisala sam 98 videokaseta (uglavnom dotrajale ili izgubljene)
* izvješćivala sam nastavnike i stručne suradnike o novonabavljenim knjigama i drugim medijima, izrađujući biltene prinovljenih knjiga s anotacijama
* vodila sam poslove oko pretplate i distribucije različitih časopisa (Radost, Modra lasta, Lađa, Smib, Prvi izbor, Meridijani, Glas NSK, Olimp, National geografic, Napredak, Život i škola, Zapis, Bjelovarski učitelj, Jezik, Hrvatske šume, Priroda). Ukupno školska knjižnica prima 16 naslova časopisa.
* izradila sam godišnji plan i program rada te izvješće o radu

**KULTURNA I JAVNA DJELATNOST**

8.9. 2015. postavila sam pano-izložbu u povodu Međunarodnog dana pismenosti „Što je pismenost“.

1. 10. obilježili smo Međunarodni dan glazbe (slušaonica + plakati na temu glazbe i glazbenika).

U Mjesecu hrvatske knjige 2015. godine u knjižnici sam održala nekoliko pričaonica za učenike razredne nastave. Tema je bila Svjetlost pa su i priče bile s tim u skladu (koristila sam knjigu Zaviri u sebe – meditacija na svjetlost). S učenicima sam izrađivala prigodne plakate za panoe ispred knjižnice te veći dio vremena posvetila poticanju čitanja (preporuka zanimljivih knjiga, razgovor o pročitanom, prepričavanje sadržaja, nastojeći imati tek ulogu koordinatora, a sve ostalo prepustila sam učenicima). Posebno sam radila s članovima Kluba ljubitelja čitanja.

19.10. organizirala sam školsko natjecanje u čitanju naglas, za koje sam u suradnji s učiteljicama HJ pripremala učenike tijekom rujna i listopada (tjedno barem po jedan ili dva sata)

26. 10. obilježili smo Međunarodni dan školskih knjižnica tradicionalnim druženjem učenika i učitelja u školskoj knjižnici (mali književni razgovori uz čaj i kolače)

28. 10. – djeca iz Dječjeg vrtića „Palčica“ Rovišće posjetila su našu školsku knjižnicu. Organizirala sam za njih ugodno druženje i čitanje priče.

30. 10. sudjelovala sam na Županijskom natjecanju u čitanju naglas, u Bjelovarskom kazalištu

5. 11. postavila sam pano In memoriam Paji Kanižaju

11. 12. nakon višetjednih priprema otvorena je u holu škole velika izložba fotografija s putovanja naših kolega (učitelja i stručnih suradnika). Istoga dana za učenike osmih razreda (oko 70 učenika) održana je prezentacija fotografija, popraćena zanimljivim pričama s putovanja naših kolega. Sudjelovalo je pet naših učiteljica. Učenicima je bilo zanimljivo slušati svoje učiteljice i upoznati njihovu drugačiju stranu. Projekt je nosio naziv *Putopis – svi vole putovati*. Izložbu je, osim učenika, posjetio i velik broj roditelja.

5. 2. 2016. održan je školski LIDRANO (bila sam predsjednica Povjerenstva)

25. 2. 2016. u školskoj knjižnici postavljena je izložba *Prošlost u mom zavičaju*, koju je pripremila učiteljica trećeg razreda Marija Jakovljević. Razgledali su je svi učenici te roditelji učenika trećeg razreda.

16. 3. u gostima nam je bila književnica i naša nekadašnja profesorica hrvatskoga jezika Marija Drobnjak Posavec. Učenicima osmih razreda čitala je svoje dijalektalne priče i putopise, a i učenici su pripremili nekoliko ulomaka koje su pročitali. Povod je bilo obilježavanje Dana hrvatskoga jezika s naglaskom na dijalektalnu književnost, o čemu su knjižničarka i učenici pripremili prigodne plakate. Učenici su imali priliku čuti zanimljive kajkavske i čakavske riječi te tako bolje upoznati ljepotu i bogatstvo našega jezika.

18. 3. u školskom holu prikazan je projekt *Simbolika križa* koji je pripremila knjižničarka u suradnji s učiteljima i učenicima. Učenike je pripremalo šest učiteljica (Jug, Jurić, Filipac, Zemčak, Imbrišić i Novaković). Učenici su pokazali svoje uratke (prezentacije, videozapise, plakate, čitali poeziju i prozne uratke koje su sami napisali). Knjižničarka je pripremila nekoliko panoa na temu križa u svakodnevnom životu te organizirala cjelokupno događanje. Prezentaciju je pratilo oko 70 učenika i desetak učitelja.

13. 4. organizirala sam odlazak učenika razredne nastave na kazališnu predstavu Bajke nisu krive

17. 5. u školskoj knjižnici upriličen je ponovni susret dvadesetak učenika sedmih i osmih razreda koji dobro govore engleski s atašeom za sigurnost iz Veleposlanstva SAD-a Colinom Bucknorom. Susret je organizirala prof. engl. jezika Jasmina Bunčić. Tom prigodom Veleposlanstvo SAD-a darovalo je našoj školskoj knjižnici vrijedan komplet od 20 knjiga na engleskom jeziku.

Aktivno sam uključena u rad volontera u kampanji Čitaj mi!, namijenjenoj djeci predškolskog uzrasta, čitanjem priča djeci na Dječjem odjelu Opće bolnice Bjelovar, čitanjem u parku i knjižari Mozaik knjiga u Bjelovaru.

**STRUČNO USAVRŠAVANJE**

Stalno sam pratila stručnu knjižničnu i drugu literaturu, stručne recenzije i prikaze knjiga, dječju i literaturu za mlade.

Sudjelovala sam na stručnim sastancima škole (aktivi nastavnika razredne i predmetne nastave, UV, Tim za kvalitetu).

5. 10. 2015. sudjelovala sam u radu 6. okruglog stola za školske knjižnice u Karlovcu (kao član Programskog odbora i lektorica programske knjižice). Tema skupa bila je Čitajmo da (p)ostanemo suvremeni.

28. 10. u Medicinskoj školi Bjelovar održano je Županijsko stručno vijeće školskih knjižničara BBŽ-a na kojemu sam održala radionicu Komunikacija s tekstom.

20. 4. 2016. u Medicinskoj školi Bjelovar održano je predavanje CSSU-a na temu Bussiness Intelligencea, u organizaciji Matične službe.

3. 6. sudjelovala sam na Skupštini Društva knjižničara Bilogore, Podravine i Kalničkog prigorja u Virovitici

5. 7. sudjelovala sam na Međužupanijskom stručnom vijeću u Grubišnom Polju.

Surađivala sam s Matičnom službom Narodne knjižnice "Petar Preradović", te sa knjižarima i nakladnicima.

Kao član Sekcije za školske knjižnice aktivno sam sudjelovala u njezinu radu (priprema 6. okruglog stola za školske knjižnice).

**OSTALI POSLOVI**

* predsjednica Povjerenstva za školski LIDRANO
* član Povjerenstva na Županijskom natjecanju u poznavanju hrvatskoga jezika
* član Školskog tima za kvalitetu; član Tima za evakuaciju i spašavanje od požara
* član Upravnog odbora Hrvatske mreže školskih knjižničara
* zamjena odsutnih učitelja